Soranominà e , Sarah Bernhardt ła xe considerà come ła pì granda atora del XIX secoło. Col so fasino provocante e misterioxo, el so straripante tenperamento senico e el so ecentrico stiłe de vita, ła Bernhardt ła xe entrà de merito inte el mito. Finìi i studi al Conservatorio inte el 1862, ła ga fato parte de ła Comédie-Française che ła ga po' abandonà inte el 1866 par l'Odéon. Ła xe sta scoverta so łe sene de "Le Passant" de François Coppée inte el 1869 e ła ga trionfà come regina del "Ruy Blas" inte el 1872; tałi interpretasion i ła ga portà a esare riciamà da ła "Comédie Francaise" dove ła ga interpretà inte el 1874 e tre ani dopo, inte el 1877. Inte el 1880 ła se ga dimeso co on serto scandało del «Français» e ła ga creà ła propria conpagnia teatrałe, co ła cuałe ła xe partìa par l'estaro, dove ła xe riusìa a far fortuna. A New York ła ga incontrà Thomas Edison e ła ga registrà sora on siłindro sonoro un brano del . Rientrata in Fransa, ła ga direto el Teatro del Rinasimento dal 1893, po' el Teatro de łe Nasion dove ła ga interpretà . Ła so soferta e incixiva interpretasion del traxico personaj de Margherita Gauthier ła xe sta probabilmente ła so mejo prova de atora. 'Inte el diçenbre del 1894 ła ga domandà a Alfons Mucha de dixegnare i propri manifesti. I sucesivi siè ani de cołaborasion i ga dà on secondo momento de splendor a ła so cariera che, verso ła fine, ła ga vista inpegnà anche come atora par il cinema muto. El primo film indove ła ga recità el xe sta inte el 1900. Ła ghe he ga girà oto, de cui du autobiografeghi. Ł'ultimo, el descrive ła so vita quotidiana. Inte el 1914 a ghe xe sta conferia ła Łegion d'Onore. Ł'anputasion de na ganba inte el 1915, quando l'atora ła gaveva 70 ani, non ła ghe inpedìo de continuare a recitare da sentà. Ła so vita privata ła xe sta pitosto "vivace". A vinti ani, da na rełasion co on nobiłe belga, Charles-Joseph-Eugene-Henri, Principe de Ligne, ła ga avù el so unico fioło, Maurice Bernhardt, che el xe diventà scritor. Sucessivamente, ła ga avù difarenti amanti, tra cui artisti del całibro de Gustave Doré e Georges Clairin, atori come Mounet-Sully e Lou Tellegen. Inte el 1882 ła se ga sposà a Łondra co on cołega de orixini greche, Aristides Damala, che el zera parò dipendente da ła morfina, cusì ła so rełasion ła xe durà pochisimo. Sarah ła xe restà comunque legalmente so mujer fin a ła morte del xovane ator, che ła xe avegnua inte el 1889 a l'età de 34 anni. Inte el s'ciopar de l'Afare Dreyfus, Sarah ła ga dà el so sostegno a Émile Zola. Sarah Bernhardt ła ga publicà difarenti livri e opare teatrałi e ła xe sta inoltre tra łe fonti de ispirasion par el personajo de l'atora La Berma, descrita da Marcel Proust inte . Ł'influensa ła xe sta cusì neta che Proust el ga de frecuente ciamà el personajo inte łe so łetare "Haras", l'inverso de Sarah.